**Projektas**

**ŠILUTĖS RAJONO SAVIVALDYBĖS TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS bendruomeninių ORGANIZACIJŲ TARYBOS NUOSTATŲ PATVIRTINIMO**

2019 m. gegužės d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu ir Lietuvos Respublikos bendruomeninių organizacijų plėtros įstatymo 2 straipsnio 6 dalimi, 8 straipsniu, Šilutės rajono savivaldybės taryba nusprendžia:

Patvirtinti Šilutės rajono savivaldybės bendruomeninių organizacijų tarybos nuostatus (pridedama).

Savivaldybės meras

Stanislova Dilertienė

2019-04-

Arvydas Bielskis

2019-04-18(G)

Vita Stulgienė

2019-04-17

Rengė

Rasa Bičkauskienė

2019-04-16

**ŠILUTĖS RAJONO SAVIVALDYBĖS ADMINISTRACIJOS**

**KOMUNIKACIJOS SKYRIUS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL ŠILUTĖS RAJONO SAVIVALDYBĖS bendruomeninių ORGANIZACIJŲ TARYBOS NUOSTATŲ PATVIRTINIMO“**

2019 m. balandžio 16 d.

Šilutė

|  |
| --- |
| *1. Rengiamo projekto tikslai ir uždaviniai.* LR Seimas 2018-12-13 priėmė LR bendruomeninių organizacijų plėtros įstatymą. Įstatymas apibrėžia savivaldybės bendruomeninių organizacijų tarybos sąvoką ir nustato, kad tai visuomeniniais pagrindais veikianti kolegiali patariamoji institucija, nustatyta tvarka sudaroma iš savivaldybės institucijų ir įstaigų bei bendruomeninių organizacijų deleguotų atstovų laikantis pariteto principo. |
| *2. Kaip šiuo metu yra sureguliuoti projekte aptarti klausimai.* LR bendruomeninių organizacijų plėtros įstatymo 2 straipsnio 6 dalis, 8 straipsnis. |
| *3. Kokių pozityvių rezultatų laukiama.* Tikslas – kurti palankią aplinką bendruomeninėms organizacijoms, užtikrinant tinkamas jų, kaip pilietinės visuomenės ir vietos savivaldos svarbios dalies, veiklos ir plėtros sąlygas.  |
| *4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.* Nėra. |
| *5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.*Nėra |
| *6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgiant į Teisės aktų projektų antikorupcinio vertinimo taisykles.* Nereikia |
| *7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*Nėra |
| *8. Projekto autorius ar autorių grupė.* Rasa Bičkauskienė, Komunikacijos skyriaus vyriausioji specialistė  |
| 9*. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*Bendruomeninės organizacijos |
| *10. Kiti, autorių nuomone, reikalingi pagrindimai ir paaiškinimai.* Nėra. |
| Komunikacijos skyriaus vyriausioji specialistė Rasa Bičkauskienė |

PATVIRTINTA

Šilutės rajono savivaldybės tarybos

2019 m. gegužės d. sprendimu Nr. T-

**ŠILUTĖS RAJONO SAVIVALDYBĖS bendruomeninių ORGANIZACIJŲ TARYBOS NUOSTATAI**

**I SKYRIUS**

**BENDROSIOS NUOSTATOS**

1. Šilutės rajono savivaldybės bendruomeninių organizacijų tarybos nuostatai (toliau – nuostatai) reglamentuoja Šilutės rajono savivaldybės (toliau – Savivaldybė) bendruomeninių organizacijų (toliau – BO) tarybos funkcijas, sudarymo tvarką ir darbo organizavimą.

2. BO taryba savo veikloje vadovaujasi Lietuvos Respublikos Konstitucija,Lietuvos Respublikos bendruomeninių organizacijų plėtros įstatymu, kitais Lietuvos Respublikos įstatymais, Lietuvos Respublikos Vyriausybės nutarimais, Savivaldybės tarybos sprendimais, kitais teisės aktais ir šiais nuostatais.

3. Bendruomeninė organizacija– asociacija, kurios steigėjai ir nariai yra gyvenamosios vietovės bendruomenės (jos dalies arba kelių gyvenamųjų vietovių) gyventojai (jų atstovai) ir kurios paskirtis – per iniciatyvas įgyvendinti viešuosius interesus, susijusius su gyvenimu kaimynystėje.

4. Savivaldybės bendruomeninių organizacijų taryba – visuomeniniais pagrindais veikianti kolegiali patariamoji institucija, nustatyta tvarka sudaroma iš Savivaldybės institucijų ir įstaigų bei bendruomeninių organizacijų deleguotų atstovų laikantis pariteto principo.

**II SKYRIUS**

**BO tarybos VEIKLOS TIKSLAs ir FUNKCIJOS**

5. BO tarybos veiklos tikslas – užtikrinti ir skatinti BO dalyvavimą nustatant, formuojant ir įgyvendinant bendruomeninių organizacijų plėtros politiką, stiprinti bendradarbiavimą tarp Savivaldybės institucijų, įstaigų ir BO.

6. BO taryba:

6.1. teikia pasiūlymus Savivaldybės institucijoms dėl Savivaldybės teritorijoje veikiančių BO veiklos skatinimo;

6.2. teikia siūlymus išplėstinei seniūnaičių sueigai dėl atstovų, deleguojamų į pretendentų eiti seniūno pareigas konkurso komisijos narius, ir dėl atstovų, deleguojamų dalyvauti Savivaldybės tarybos sudaromų komitetų, darbo grupių, komisijų darbe;

6.3. teikia siūlymus Savivaldybių institucijoms ir išplėstinei seniūnaičių sueigai dėl bendruomenių viešųjų poreikių ir iniciatyvų finansavimo tikslingumo, dėl viešųjų paslaugų, už kurių teikimą yra atsakinga Savivaldybė, teikimo perdavimo bendruomeninėms ir kitoms nevyriausybinėmis organizacijoms tikslingumo, vietos verslumo skatinimo ir dėl kitų Savivaldybės gyventojams svarbių reikalų;

6.4. dalyvauja darbo ar ekspertų grupėse BO plėtros politikos klausimams svarstyti;

6.5. kas treji metai viešai skelbia Savivaldybės interneto svetainėje BO tarybos veiklos ataskaitą;

6.6. skleidžia informaciją apie Savivaldybėje veikiančias BO, jų iniciatyvas, veiklą ir patirtį;

6.7. inicijuoja BO pasitarimus, seminarus ir mokymą aktualiais veiklos klausimais;

6.8. atlieka kitas teisės aktuose numatytas funkcijas.

**Iii SKYRIUS**

**BO tarybos sudarymas ir darbo organizavimas**

7. BO taryba sudaroma iš 9 narių laikantis šio principo: ne daugiau kaip 1/2 šios tarybos narių sudaro Savivaldybės institucijų ir įstaigų atstovai ir ne mažiau kaip 1/2 tarybos narių sudaro BO, veikiančių Savivaldybės teritorijoje, atstovai. BO tarybos kadencijos trukmė yra 3 metai. BO tarybos sudėtį tvirtina Savivaldybės taryba.

8. Kandidatai į BO tarybą atrenkami šia tvarka:

8.1. Savivaldybės administracija organizuoja 5 BO atstovų atranką į BO tarybą. Informacija apie organizuojamą atranką skelbiama Savivaldybės interneto svetainėje www.silute.lt. Juridinį statusą turinčios BO raštu (galima pateikti skenuotą raštą elektroninėmis priemonėmis) pasiūlo po vieną atstovą. Jeigu pasiūloma daugiau asmenų, organizuojamas BO atstovų susirinkimas, kurio metu balsavimo būdu išrenkami 5 BO atstovai į BO tarybą;

8.2. Savivaldybės administracijos direktorius deleguoja iš Savivaldybės administracijos ir (ar) Savivaldybės institucijų ir įstaigų 4 atstovus.

9. BO tarybos nario įgaliojimai nutrūksta, jeigu:

9.1. BO tarybos narys atsistatydina savo noru anksčiau, negu pasibaigia BO tarybos kadencija;

9.2. nutrūksta jo darbo (tarnybos) santykiai atstovaujamoje savivaldybės institucijoje ar įstaigoje;

9.3. nutrūksta jo narystė atstovaujamoje BO;

9.4. jis atšaukiamas jį delegavusios Savivaldybės institucijos ar įstaigos, BO iniciatyva ar BO susirinkimo sprendimu.

10. Jeigu narys iš BO tarybos atšaukiamas arba dėl kitokių priežasčių pasitraukia iš BO tarybos, jį delegavusi institucija ar BO ne vėliau kaip per 30 kalendorinių dienų BO tarybos pirmininkui pateikia naują kandidatūrą.

11. BO tarybai vadovauja pirmininkas, jo nesant – BO tarybos pirmininko pavaduotojas (toliau – pavaduotojas).

12. BO tarybos pirmininkas ir pavaduotojas yra renkami atviru balsavimu pirmojo BO tarybos posėdžio metu.

13. BO tarybos pirmininkas renkamas iš visų narių, žodžiu sutikusių būti renkamais. Balsams pasiskirsčius po lygiai, vykdomas kartotinis balsavimas, kol kandidatai skelbiami išrinktais.

14. Jei BO tarybos pirmininku išrenkamas Savivaldybės institucijų atstovas, tai pavaduotoju renkamas BO atstovas. Jei BO tarybos pirmininku išrenkamas BO atstovas, tai pavaduotoju renkamas Savivaldybės institucijų atstovas.

15. BO tarybos pirmininkas:

15.1. planuoja ir organizuoja BO tarybos darbą;

15.2. šaukia BO tarybos posėdžius ir jiems pirmininkauja, sudaro BO tarybos posėdžių darbotvarkę;

15.3. pasirašo BO tarybos posėdžių protokolus ir kitus su BO tarybos veikla susijusius dokumentus;

15.4. atstovauja BO tarybai Savivaldybės institucijose, įstaigose ir organizacijose ar įgalioja jai atstovauti kitus BO tarybos narius.

16. BO tarybos sekretoriaus funkcijas atlieka Savivaldybės administracijos direktoriaus paskirtas darbuotojas, kuris nėra BO tarybos narys.

17. BO tarybos sekretorius:

17.1. ne vėliau kaip prieš 3 darbo dienas praneša BO tarybos nariams ir kitiems į posėdį kviečiamiems asmenims apie BO tarybos posėdžio laiką, vietą, pateikia jiems su BO tarybos pirmininku suderintą posėdžio medžiagą ir darbotvarkę;

17.2. rašo BO tarybos posėdžių protokolus;

17.3. tvarko su BO tarybos darbu susijusius dokumentus, kaupia ir sistemina surinktą medžiagą, vykdo kitus BO tarybos sprendimus ir (ar) pirmininko nurodymus.

18. BO tarybos veiklos forma yra posėdžiai.

19. BO tarybos posėdžiai teisėti, kai juose dalyvauja ne mažiau kaip pusė narių.

20. BO tarybos posėdžiai atviri. Posėdyje savo nuomonę turi teisę pareikšti BO tarybos nariai ir kiti posėdžio dalyviai. Pirmenybė savo nuomonę išsakyti teikiama BO tarybos nariams.

21. BO taryba priima sprendimus atviru balsavimu arba bendru sutarimu. Kai bendro sutarimo nėra, sprendimai priimami posėdyje dalyvaujančių BO tarybos narių balsų dauguma. BO tarybos narys, negalintis dalyvauti posėdyje, turi teisę išreikšti savo nuomonę raštu arba elektroniniu būdu (elektroniniu laišku) ir pateikti ją pirmininkui. Balsams pasiskirsčius po lygiai, lemia posėdžio pirmininko balsas. Jeigu BO tarybos narys nesutinka su sprendimu ir balsuoja prieš, jo atskira nuomonė jo prašymu įrašoma protokole.

22. Jeigu BO taryboje svarstomas klausimas, susijęs su BO tarybos nario interesais, narys informuoja apie tai BO tarybą ir nusišalina priimant sprendimą.

23. BO tarybos sprendimai įforminami BO tarybos posėdžių protokolais.

24. Informacija apie BO tarybos sprendimus pateikiama Savivaldybės interneto svetainėje.

**iV SKYRIUS**

**BAIGIAMOSIOS NUOSTATOS**

25. Šie nuostatai tvirtinami ir keičiami Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_